Vineri seară, la aproximativ 1-2 ore după apusul soarelui, pe cerul nordic al României au început să se înalțe stâlpi de lumină, de la portocaliu și roz deschis și până la roșu cărămiziu, ca urmare a unei furtuni geomagnetice extrem de puternice ce s-a produs ca urmare a contactului dintre vântul solar și câmpul magnetic al Pământului.
Este vorba, desigur, de aurora boreală, un fenomen optic vizibil în mod normal din țări care se află la latitudini mari, precum Finlanda, Norvegia și Suedia. De data aceasta, având în vedere că furtuna solară geomagnetică a avut intensitatea G4, pe o scară de la 1 la 5, aurora boreală a fost văzută de pe întregul cuprins al României, iar imaginile îți taie răsuflarea.
Vă prezentăm câteva fotografii cu frumoasa auroră boreală surprinsă undeva în nordul județului Argeș.
Foto: Ioan Radu Gava / DC News
Foto: Ioan Radu Gava / DC News
Fiți la curent cu ultimele noutăți. Urmăriți DCNews și pe Google News